Den 59-årige mand meldes uden for livsfare.

En dramatisk hændelse udspillede sig søndag aften på Frederikshavnsvej i Skagen. Lidt før klokken 20 ramte en 59-årig mand, der kørte uden styrthjelm, ind i en kantsten på sin knallert 30. Det resulterede i, at manden kom slemt til skade. Efter soloulykken havde den 59-årige slået sit hoved, og han måtte derfor akut flyves til Aalborg Universitetshopsital, Syd. - Efter klokken 23:00 havde vi en opfølgning på ulykken, og her fik vi at vide, at manden er uden for livsfare. Det oplyser vagtchef ved Nordjyllands Politi Jesper Sørensen. Manden kørte ifølge politiet med lav hastighed, da han faldt ind over fortovet. Ifølge vagtchefen er manden, der er fra området, stadigvæk indlagt på hospitalet.